b'\n_START_ARTICLE_\nOdontolabis alces\n_START_SECTION_\nUtseende\n_START_PARAGRAPH_\nEn stor til meget stor (hannen 40-104 millimeter) og kraftig, blank, m\xc3\xb8rkbrun til svart hjortebille. Hannen har stort hode og forst\xc3\xb8rrede kjever, men formen p\xc3\xa5 disse kan variere mye. Store hanner har gjerne lange, buede kjever med en nedoverrettet tann n\xc3\xa6r roten og en kam av sm\xc3\xa5 tenner i spissen, mindre hanner har ofte kjever som er mer eller mindre sagtakkede. Hodet har et trekantet utskudd bak fasett\xc3\xb8ynene. Pronotum har en tann p\xc3\xa5 sidene et stykke bak midten og er innsnevret bak denne. Hunnen er bredere, uten forst\xc3\xb8rrede kjever, hodet med et rundet utskudd under fasett\xc3\xb8ynene.\n_START_SECTION_\nLevevis\n_START_PARAGRAPH_\nLarvene utvikler seg i r\xc3\xa5tne trestammer.\n_START_SECTION_\nUtbredelse\n_START_PARAGRAPH_\nArten lever p\xc3\xa5 Filippinene.'